Source: http://www.zvazvojakov.sk/category/klub-bratislava/
Timestamp: 2013-06-19 19:36:40+00:00

Document:
Klub Bratislava - Zväz vojakov
Archív pre rubriku ‘Klub Bratislava’
Pozvánka na strelby v Holešove
15. Máj 2013 | Autor: Klub Bratislava
PROPOZICE STŘELECKÉ SOUTĚŽE.
V. ročník střeleckého trojboje.
Klub výsadkových veteránů Holešov vyhlašuje soutěž ve střelbě ze Sa-vz.58, Pi 75 a
sportovní malorážky.
Organizátor : KVV Holešov, SPŠ a VPŠ MV Holešov.
Organizací pověřen : OSS-SKP Holešov.
Datum konání : V pátek 14.června 2013.
Místo konání : Střelnice SPŠ MV Holešov – Dobrotice.
Disciplíny : Sa-vz.58, PI-82 a SM, 3+5 ran.
Druh soutěže : Soutěž jednotlivců a tříčlenných družstev v trojboji.
Organizační výbor Ředitel soutěže : plk. Ing. Jan DVOŘÁK ředitel SPŠ a VPŠ Holešov.
Jednatel,hospodář : Mgr. Karel KRATOCHVÍL.
Hlavní rozhodčí : JUDr. Jozef TÓTH A-43.
Hodnotící komise : Ing. Miloslav ŠEFRÁNEK A-42.
Rozhodčí na pal.čáře:Mgr. Karel Kratochvíl, Miroslav Ondruška.
Podmínky účasti : Soutěže se mohou zúčastnit přihlášené družstva z jednotlivých KVV.
Přihlášky : Soutěžní družstva se mohou přihlásit do 10.června 2013 na adresu :
Dušan HRIC ŽOPY č. 83 769 01 Holešov, nebo na emailovou adresu:
dusanhriczopy@seznam.cz nebo jozeftoth@centrum.cz
Startovné : 150,-Kč. za jednotlivce ( občerstvení + náboje).
Zbraně a střelivo : Zabezpečí pověřený organizátor.
Hodnocení : Součtem bodů jednotlivých disciplín.Vítězem v jednotlivcích se stává
soutěžící, který dosáhne nejvyššího počtu bodů.Vítězí družstvo s nejvyšším počtem bodů všech členů družstva.
Ceny : První tři jednotlivci a první tři družstva v trojboji obdrží diplomy a poháry.
První tři jednotlivci v každé disciplíně obdrží diplom a medaile.
První tři ženy v hodnocení střeleckého trojboje obdrží medaile a diplomy.
Časový rozvrh : Prezentace : 07,30 – 08,15 hod.
: Nástup : 08,30 hod.
: Zahájení soutěže : 08, 45 hod.
Ukončení soutěže : 60 minut od ukončení střelby poslední směny.
Průběh střelby : Střelba bude probíhat ze všech zbraní najednou. Na velké střelnici
v levé části se střílí Sa-vz. 58 3+5 ran na vzdálenost 100 m na terč NLF s kruhy v čase 3+5 minut. V pravé časti pistole vz. 82 3+5 ran ve
stejném čase jako u Sa-vz. 58. na terč NLF s kruhy, na vzdálenost 25 m.
Na pistolové střelnici bude probíhat součastně střelba ze sportovní
malorážky 3+5 ran na vzdálenost 50 m na terč NLF s kruhy redukovaná
v čase 3+5 minut.
Polohy ke střelbě u Sa- vz. 58 v leže bez opory. U sportovní malorážky
v leže s oporou a u pistole v stoje jednoruč nebo obouruč.
Bezpečnost : Při manipulaci se zbraněmi je nutno dodržovat bezpodmínečnou kázeň a pokyny rozhodčích na palebné čáře. Jakákoliv manipulace
se zbraní bez povelu rozhodčích se trestá vyloučením ze závodu.
Ředitel soutěže : plk.ing. Jan Dvořák Hlavní rozhodčí : JUDr. Jozef Tóth Rubrika: Klub Bratislava | 1 komentár »
Spomienka na obete vojny na Slavíne
9. Máj 2013 | Autor: Klub Bratislava
Slavín nielen pietne miesto, ale najmä hodnota ukotvená v duši
Súčasťou aktivít Zväzu vojakov Slovenskej republiky – Klub Bratislava sa v posledných rokoch stala účasť na pietnych aktoch, ktorými si pripomíname obete vojen – vojakov i civilistov, ktorí položili životy za našu skutočnú slobodu, spojenú s dôstojným ľudským životom.
K najvýznamnejším pietnym aktom, ktorého sme sa 9. mája zúčastnili je spomienka na obete II. svetovej vojny na Slavíne.
Nie je dôležité mu dávať rôzne prívlastky a zvýrazňovať význam podujatia účasťou významných hostí. Veď najdôležitejší sú tí, ktorých ostatky sú uložené v hroboch na Slavíne a v hroboch známych i neznámych vojakov po celom území Slovenska. Preto sa zástupcovia Klubu Bratislava a Klubu Nové mesto nad Váhom poklonili práve týmto hrdinom, vďaka ktorým žijeme na Slovensku už 68 rokov bez vojnových hrôz a v slobode.
Je priam symbolické spomenúť si na historickom Slavíne Kollárovo „Stůj noho! posvátna místa jsou kamkoliv kráčiš“. Našou svätou povinnosťou je vždy sa vracať k tomu, čo je späté s našou identitou a súčasnosťou, na miesta, kde kráčala história národa a zem je presiaknutá krvou tisícov mladých ľudí. Preto „Slávme slávně slávu Slávův slávnych“ a nezabúdajme, že pre nás to nie je otázkou marketingovej stratégie ale vecou vojenskej cti a úcty.
Text a foto Jaroslav Junek
Vence padlým sú položené, dovidenia o rok
Naši členovia JUDr. Ďurina a Ing. Bošanský pri hroboch padlých
Spomienka na M.R.Štefánika – Klub Bratislava pozýva
23. Apríl 2013 | Autor: Klub Bratislava
stefanik.pdf
Oslavy výročia oslobodenia Bratislavy od fašistov
3. Apríl 2013 | Autor: Pavol Bada BA
Oslavy výročia oslobodenia Bratislavy od fašistov všetkých národností.
tento rok sa koná kladenie vencov 4. apríla od 16.00 hod, za účasti hudby OS SR na námestí pri Carltone, tak ako vlani (Reduta/Carlton/SND).
Účasť všetkým členom ZVSR – KLub Bratislava doporučujem.
Asi nebude také velkolepé ako 2012, tak si pozrite video z r.2012
http://www.youtube.com/watch?v=X4qNXr47y9c
YouTube – Videá z tohto e-mailu
Rubrika: Klub Bratislava | Počet komentárov: 2 »
Monitor III/2013
28. Marec 2013 | Autor: webmaster
Názov: Zarábali na mŕtvych vojakoch?
Autori: Timková Ingrid
Text správy: Medzinárodný škandál
Obnovu vojenského cintorína v Medzilaborciach vyšetruje polícia
MEDZILABORCE – Hrozí nám medzinárodný škandál! Nemci pre policajné vyšetrovanie zastavili prísun peňazí na exhumácie vojenských hrobov z prvej svetovej vojny na severe východného Slovenska. Takto reagovali na podozrenia týkajúce sa cintorína v Medzilaborciach, ktorý mali vydávať za nemecký, hoci Nemcov je tam pochovaných minimum.
Rekonštrukciu nemeckých vojenských cintorínov, kde sú pochovaní vojaci z 1. svetovej vojny, financuje Nemecký ľudový zväz starostlivosti o vojnové hroby. Teraz však pre škandalózne podozrenie zastavil prísun peňazí.
Prešovskú Spoločnosť starostlivosti o nemecké vojnové hroby totiž člen humenského Klubu vojenskej histórie Beskydy Martin Drobňák (27) obvinil z falšovania dokumentov. “Rakúsko-uhorských a ruských vojakov na cintoríne v Medzilaborciach exhumovali pod zámienkou, že sú to Nemci. Podľa archívnych podkladov je na cintoríne pochovaných 1 692 obetí vojny, ale iba piati vojaci boli príslušníkmi nemeckej armády. Poznáme aj ich mená,” tvrdí M. Drobňák.
Podobne mala konať prešovská spoločnosť aj na cintoríne v obci Oľka. Archívne dokumenty dokazujú, že tam pochovali 47 vojakov rakúsko-uhorskej, dvoch ruskej a šesť nemeckej armády. Prešovčania však vykázali 74 ostatkov, z toho 54 Nemcov. “Ide o podvod s cieľom oklamať nemeckých donorov a vylákať od nich peniaze na exhumáciu,” tvrdí historik M. Drobňák.
Ján Tomko z prešovskej spoločnosti nechce obvinenia komentovať. “Až do ukončenia vyšetrovania sa nebudeme vyjadrovať,” povedal nám.
Potvrdí polícia podozrenie?
M. Drobňák sa obáva medzinárodného škandálu. Prešovská spoločnosť totiž podľa neho za uplynulé dve desaťročia dostala peniaze za exhumáciu takmer 24-tisíc nemeckých vojakov z druhej svetovej vojny. “Teraz sa spoločnosť zamerala na nemeckých vojakov padlých v prvej svetovej vojne,” hovorí historik Drobňák.
“Vyšetrovateľ si vyžiadal podklady z rôznych archívov na Slovensku, v Česku a v Nemecku i od nemeckej firmy, ktorá obnovu cintorína financovala,” povedal policajný hovorca Daniel Džobaník.
MARTIN DROBŇÁK: Tvrdí, že ide o podvod.
VOJENSKÝ CINTORÍN: Doteraz ho prezentovali ako nemecký.
Názov: Vojenskú nemocnicu na Patrónke chcú odpredať
Autori: HUNKOVÁ Mária
Text správy: Ministerstvo vnútra sa zbavuje starých budov. Chce tak vykryť investíciu do novej nemocnice.
Staré nemocničné areály odpredáva ministerstvo vnútra, aby mohlo postaviť celkom novú nemocnicu pre policajtov v centre Bratislavy. Do súkromných rúk by sa tak mali dostať viaceré budovy, podľa informácií HN aj Vojenská nemocnica v lukratívnej časti Bratislavy Železná studienka.
Ide o rekreačnú oblasť, kam Bratislavčania chodia za oddychom. “Po dostavbe novej nemocnice sa celý areál plánuje odpredať a finančné prostriedky budú vrátané do štátneho rozpočtu. Malo by k tomu dôjsť zhruba v roku 2015,” povedala hovorkyňa rezortu Lucia Garajová. Za akú cenu ju chcú dať do rúk súkromníka, je podľa nej nateraz predčasné hovoriť.
Podľa realitných maklérov majú dnes ceny pozemkov v tejto lokalite hodnotu 300 až 500 eur za štvorcový meter. Ten pod Vojenskou nemocnicou má osem hektárov. Pri jeho predaji by však rozhodovalo, akú sumu by určil znalec, ale aj napríklad územný plán. Už začiatkom roka inzerovalo ministerstvo predaj ďalšej budovy na Ulici Fraňa Kráľa v Bratislave.
Neadekvátna náhrada
Nová nemocnica pre policajtov by sa mala začať stavať do pol roka. Minister vnútra Rober Kaliňák (Smer-SD) jej výstavbu nepovažuje za zbytočnú, k zadlžovaniu zdravotníctva podľa neho prispievať nebude. Na projekt je vyčlenených 49,7 milióna eur, ktoré boli ešte v roku 2009 vložené do imania Nemocnice sv. Michala. Tá bude s novým nemocničným komplexom spojená. Kto bude stavať, zatiaľ jasné nie je, víťaz vzíde z verejnej súťaže.
Analytik INEKO Dušan Zachar hovorí, že jednotlivé rezorty či povolania by nemali mať svoje nemocnice. “Ak by predsa potrebovali nejaké nadštandardné služby v súvislosti so svojím povolaním, tak by si ich mali objednávať normálne vo verejnej súťaži.”
Nemocnica pre vyvolených
Projekt novej nemocnice bol schválený ešte v roku 2008. Radičovej vláda, ktorá ho zdedila, sa ho však rozhodla nerealizovať. Exminister zdravotníctva Ivan Uhliarik (KDH) dnes obnovenie tejto myšlienky kritizuje. “Je to zbytočný luxus. Máme špičkovú Ústrednú vojenskú nemocnicu v Ružomberku, ktorá môže slúžiť policajtom z celého Slovenska.” Podľa Uhliarika sa nová bratislavská nemocnica stane VIP zariadením pre politikov a horných 10-tisíc ľudí. “Smer by mal peniaze radšej investovať do rekonštrukcie nemocníc po celom Slovensku,” myslí si exminister.
ZVSR-Klub Bratislava rokoval
21. Marec 2013 | Autor: Klub Bratislava
ZVSR – Klub Bratislava má za sebou len trojročné obdobie svojho účinkovania, a predsa môžeme s istotou povedať, že je to obdobie húževnatého obhajovania našich oprávnených sociálnych, ekonomických a kultúrnych záujmov u štátnych orgánov, ale aj obdobie pôsobenia medzi širokou verejnosťou v uvedených oblastiach.
Naša členská základňa bola aj v uplynulom roku rastová, keď sa od vlaňajšej VČS prihlásilo ďalších 22 záujemcov, ktorí následne uhradili členské príspevky. Záujem pripisujeme hlavne aktivite Klubu pri obhajovaní práv VD v sociálnej oblasti. Túto skutočnosť potvrdzujú záujemcovia z celého Slovenska (Vinosady, Dojč, Praha, Košice, Jablonec, Nový Tekov, Šamorín, Pezinok) ktorí sa rozhodli pre členstvo v našom Klube v Bratislave.
Od 23. 11. 2009, kedy bolo organizačným tímom (Bada, Sisák, Skyba, Kayser, Rybár, Dorociak) oslovených prvých 15 poberateľov VD, do konania VČS dňa 20.3.2013 podalo prihlášku za člena ZVSR v Klube Bratislava 171 záujemcov.
Pre neplnenie povinností člena (nezaplatenie členského príspevku) sme postupne znížili počet o 18 členov.
Na VČS sme rozšírili Radu klubu na 13 členov o týchto členov:
- BOŠANSKÝ Emil, HALAPIN Jozef, JUNEK Jaroslav, MACOUN Ján, PAVLÍK Leonard a SOBEK Milan;
- doplnili sme revíznu komisiu o nového člena – GREGUŠ Ladislava za dlhodobo nemocného Mira SÝKORU;
Na 8. snem ZVSR sme zvolili delegátov – JUNEK Jaroslava, PODMANICKÝ Jozefa a SISÁK Rudolfa.
Našim kandidátom na člena ÚR ZVSR je JUNEK Jaroslav.
Delegáti na oslavy 20.výročia založenia ZVSR sú MICHRINA Ján a PODMANICKÝ Jozef.
Predsedom klubu aj do ďalšieho obdobia je BADA Pavol.
Rada klubu v uznesení mimo iných dostala aj úlohy:
- vytvoriť manažérske tímy pre oblasť aktivity; právnu oblasť a legislatívu; komunikáciu s verejnosťou; pietu a pomoc starším a dlhodobo nemocným členom;
- zapájať členov klubu do aktivít organizovaných v zmysle dohôd o spolupráci s klubmi a združeniami;
- aj naďalej aktívne vstupovať do procesu obhajoby našich práv v spoločnosti;
- nadviazať kontakty s Okresnými organizáciami Jednoty dôchodcov Slovenska Bratislava I.,II.,III.,IV. a V. v záujme užšej spolupráce;
- vytvoriť v Rade klubu tím pre prípravu návrhu zmien v Stanovách ZVSR pred 8.snemom ZVSR;
Jednania sa zúčastnili pozvaní kolegovia:
Viceprezident ÚR ZVSR a člen UR SZPB plk. RSDr. DROTÁR Juraj,
Viceprezident APVV, predseda APVV Bratislava V. plk. Ing. ČARNOGURSKÝ Ján,
Generálny sekretár ČASOD JUDr. ĎURINA Marián.
21.3.2013 Rada klubu Bratislava
Niekoľko fotografií do kroniky:
Registracia členov
Prednesenie Správy – plk.Ing. Sisák Rudolf
Predsedníctvo a hostia zľava: plk.Podmanický, plk.Čarnogurský APVV, plk.Kayzer, plk.Bada, plk.Drotár, JUDr.Ďurina
Prednesenie Správy KK – pplk.Peter Bátory
Plán činnosti a rozpočet- plk.JUDr.Letošťák Ľudovít
Tajomník plk. Juraj Kayzer
APVV pozdravila ZVSR vkusnou plaketou
Návrh uznesenia- plk.Ing. Podmanický Jozef
Diskusia- plk. v.v.Juraj Dykij združenie pontonierov
Diskusia -pplk.v.v. Bláha Karel
Dopis od neprítomného člena číta predseda Bada
Pozvánka na schôdzu klubu ZVSR Bratislava
12. Marec 2013 | Autor: Klub Bratislava
Vážená členka, vážený člen klubu,
v zmysle čl. 7 ods. písm. r) Stanov ZVSR Rada klubu zvoláva členskú schôdzu ZVSR – Klub Bratislava, ktorá sa bude konať v priestoroch VÚ 1003 Za kasárnou 3 (bývalá Thälmanova) dňa 20. marca 2013 od 16:00 hod (streda), prezentácia od 15.00 do 15.50 hod.
Z prostriedkov klubu bude zabezpečené občerstvenie pre prítomných členov.
Pred konaním členskej schôdze je možné uhradiť členský príspevok na rok 2013, ktorý sa nezmenil. Členský preukaz si prineste zo sebou. V zmysle Stanov ZVSR je potrebné uhradiť tento najneskôr do 31.3.2013.
Žiadame všetkých členov a členky o účasť.
PS: prípadných záujemcov o členstvo v ZVSR, ktorí ešte nie sú členmi, priveďte zo sebou, budú vítaní a je možnosť zaregistrovania sa.
Biznis Sociálnej poisťovne?
22. Február 2013 | Autor: Klub Bratislava
Súvisiace články a komentáre:
I.aII.kategória Novelizácia zákona 461 o soc. poistení Vážení čitatelia,
dovolíme si reagovať na celú radu príspevkov a rozhorčených komentárov na tomto webe, vrátane podnetov, ktoré nám chodia E-mailom, k otázkam uznania/odmietania/ našich nárokov Sociálnou poisťovňou, týkajúce sa odpovede na otázku: “za akých podmienok má pracujúci výsluhový dôchodca nárok na starobný dôchodok “.
Tak, ako väčšina z Vás situáciu popisujú, tak by to malo v normálnej spoločnosti fungovať.
Ale žiaľ, nefunguje! To, že Slovenská republika podľa čl. 1 Ústavy SR je právnym štátom, je v tomto prípade iba prázdne gesto, o tom sa mnohí už zrejme presvedčili.
Vojaci z povolania, profesionálni vojaci, či policajti, napriek tomu, že spĺňajú všetky zákonné kritéria na odchod do riadneho starobného dôchodku v 55. rokov svojho veku, dostávajú na ich žiadosť o starobný dôchodok zásadne ZAMIETAVÉ ROZHODNUTIE od Sociálnej poisťovne s tým, že navyše im odporúča pracovať až do veku 62 rokov.
Teda o 7 rokov navyše. To znamená, že takto dezinformovaní výsluhoví dôchodcovia sa tým uspokoja a miesto toho, aby dostávali riadny starobný dôchodok, musia pracovať ešte tých ďalších 7 rokov, odvádzať všade dane, poplatky a príslušné odvody (t.j. aj do Sociálnej poisťovne). No a o to jej práve ide. Sociálna poisťovňa nemusí neinformovanému výsluhovému dôchodcovi 7 rokov vyplácať starobný dôchodok, ale naopak – on odvádza jej a štátu príslušné odvody.
Nemyslíte, že ide o vynikajúci biznis? Keď sa výsluhový dôchodca konečne spamätá, pochopí tú pascu ktorú mu nachystala Sociálna poisťovňa vydaním nesprávneho rozhodnutia, a konečne začne oprávnene bojovať o svoj starobný dôchodok, často to býva už neskoro, dobehol ho vek. Spätne sa môžete dobíjať k svojmu legálnemu starobnému dôchodku (k správnemu výpočtu) max. 3 roky dozadu. Ak sa o toto nestaráte, tak ani to.
Koľkých z Vás takto SP zneistila až Ste napokon zaváhali? Zase ide o veľmi výhodný biznis v prospech SP, ktorá na tom nikdy nemôže nič stratiť – iba Vy. Overený a spoločný názor je, že súčasný postoj SP je nekorektný!
Ako sme už nie raz spomenuli, proti zamietavému rozhodnutiu SP o Váš starobný dôchodok, sa treba do 30 dní okamžite ohradiť žalobou na Krajský súd (podľa miesta svojho bydliska) a zásadne sa nechať zastupovať advokátskou kanceláriu.
SP tieto súdne spory sériovo prehráva ako na bežiacom páse, jeden za druhým. Je udivujúce, že znovu bezdôvodne (alebo s nepodstatnými a malichernými dôvodmi) sa odvoláva proti rozsudkom na Najvyšší súd SR a tam opäť všetky tieto súdne spory prehráva.
Napriek tomu, že Sociálna poisťovňa má k dispozícii takmer identické predchádzajúce rozsudky aj z Najvyššieho súdu SR, tvrdošijne Vám vydá zamietavé rozhodnutie. Je teda na Vás, či sa voči tomu odvoláte, alebo nie. Prečo tak robí, je pre občana platiteľa soc. dávok nepochopiteľné. Ale ak sa hlbšie zamyslíte, má to svoje rácio a logiku pre poisťovníctvo alebo štát, keď neuznávajú človeka – občana a jeho práva /štát tu bude, kdežto občan je tu len dočasne/. Svoj názor si urobí aj každý z Vás.
Čo tým SP získa? Za tým sú skryté veľké peniaze, to treba na rovinu povedať. Predovšetkým získala drahocenný čas, pretože Vám neúprosne plynie a počas 1 až dvoch rokov (dĺžka súdnych sporov) nemusí vyplácať žiadny starobný dôchodok, dobre si to teda prerátajte o koľko € ročne tu ide! A navyše – pre ňu sú tieto súdne spory bezplatné. Takže ide opäť o veľmi výhodný a lukratívny biznis, zásadne jednokoľajný – vždy v prospech SP. Nezabúdajme, že mimo našej vôle tu pôsobí aj skrytý kalkul dĺžky Vášho života, neúprosný faktor času. Hocikto z nás sa tých rozhodnutí súdov a konečných rozhodnutí SP nemusí ani dožiť. A Sociálna poisťovňa o tom vie.
Keďže Sociálna poisťovňa nás odmieta prijať (zástupcov občianskych združení ČASOD, ZV SR, a ďalších), mali sme a stále ešte máme záujem korektne vyriešiť tento problém. Do konca januára 2013 nám bolo prisľúbené, že to na spoločnom rokovaní vyriešime. Nestalo sa tak. 20.02.2013 prišlo ďalšie odvolanie Sociálnej poisťovne na NS SR a to je už vážny signál, ktorý nemôžeme ďalej prehliadať a tolerovať to.
Máme pocit, že sa SP iba sústavne vyhovára, už je február 2013 a na naše nedávne urgencie so žiadosťou o stanovenie termínu už neodpovedali. To je už o dôvere a dobrej povesti. Sociálna poisťovňa dobre vie, že nekompromisne presadzujeme nároky vojenských výsluhových dôchodcov (vzťahuje sa to aj na policajtov a ostatné zložky MV a MF). SP sa však tohto biznisu nechce ľahko vzdať a to každý z nás pochopí.
V jednom prípade sme v súlade s ustanovením § 196 ods. 1 Trestného poriadku museli podať aj trestné oznámenie na neznámeho páchateľa z dôvodného podozrenia zo spáchania trestných činov marenia úradného rozhodnutia podľa § 348, § 349 TZ, marenie spravodlivosti podľa § 344 TZ, pohŕdanie súdom podľa podľa § 342, § 343 TZ, zneužívanie právomocí verejného činiteľa podľa § 326, prípadne aj iných trestných činov. Ako to dopadne, budeme Vás informovať.
Okrem toho na dôslednejšie bránenie práv občana sme rozhodnutí podať aj ústavnú sťažnosť na Ústavný súd SR v Košiciach, pretože:
- Podľa čl.11 Ústavy SR medzinárodné zmluvy o ľudských právach a základných slobodách, ktoré SR ratifikovala a boli vyhlásené spôsobom ustanovených zákonom, majú prednosť pred jej zákonmi, ak zabezpečujú väčší rozsah práv a slobôd.
- Podľa čl.12 ods.1 Ústavy SR sú ľudia slobodní a rovní v dôstojnosti i v právach. Podľa ods.2 nikoho nemožno z týchto dôvodov poškodzovať, zvýhodňovať, alebo znevýhodňovať.
- Podľa čl.39 ods.1 Ústavy SR občania majú právo na primerané hmotné zabezpečenie v starobe a pri nespôsobilosti na prácu.
Ak má hocikto z nás oprávnený pocit, že žije dlhodobo v právnej neistote a nemôže sa v primeranej dobe domôcť k nejakému rozhodnutiu o svojom nároku na starobný dôchodok (tzv.: “prieťahy v konaní”), treba pri rešpektovaní a dodržiavaní ostatných právnych noriem, podať hoci aj ústavnú sťažnosť.
Ak dobre funguje právny štát v rámci Ústavy SR, mali by sa tieto skrivodlivosti postupne odstraňovať a náprava už prejaviť. To sú zákonné možnosti, ktoré môžeme slobodne využívať.
ZVÄZ VOJAKOV SR – KLUB BRATISLAVA – predseda
ČESKÁ A SLOVENSKÁ OBEC DELOSTRELECKÁ – gen. sekretár
OBLASTNÝ KLUB VOJENSKÝCH VÝSADKÁROV SR BRATISLAVA – predseda
Rubrika: Klub Bratislava | Počet komentárov: 58 »
Rubrika: Klub Bratislava | Počet komentárov: 12 »
Zákon 328/2002 v prvom čítaní
31. Január 2013 | Autor: Klub Bratislava
Ako dopadol zákon 328/2002 dňa 30.januára 2013 v NR SR:
Vládny návrh zákona, ktorým sa mení a dopĺňa zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 353) – prvé čítanie.
Dátum 30. 1. 2013
Číslo schôdze 14
Bod programu: 12
Číslo tlače: 353
Uviedol:
• Robert Kaliňák (podpredseda vlády a minister vnútra SR)
Spravodajca: Peter Šuca
Rečníci: Ľubomír Galko (poslanec NR SR), Július Brocka (poslanec NR SR), Martin Fedor (poslanec NR SR), Alojz Hlina (poslanec NR SR), Jaroslav Baška (poslanec NR SR)
Rozhodnutie predsedu NR SR Predseda NR SR navrhol ako výbory Ústavnoprávny výbor NR SR, Výbor NR SR pre financie a rozpočet, Výbor NR SR pre sociálne veci a Výbor NR SR pre obranu a bezpečnosť s lehotou na prerokovanie 8. 3. 2013.
Výsledok štádia procesu: Zapísané rozhodnutie predsedu NR SR.
6. volebné obdobie 14. schôdza, bod programu 0: 30.01.2013 15:02 – 15:12
Kaliňák, Robert – predkladateľ
Ďakujem pekne. Vážená pani predsedajúca, vážené dámy poslankyne, páni poslanci, Slovensko je dlhodobo konfrontované so systémom osobitného zabezpečenia ozbrojených zborov, budem sa to snažiť hovoriť v takomto generálnej, v takejto generálnej podobe a osobitne v roku 98 bol zavedený nový systém, ktorý sa snažil predovšetkým zvýrazniť a zatraktívniť toto povolanie, ktoré je mimoriadne náročné. Väčšina výpočtov a prognóz, ktoré boli v súvislosti s týmto návrhom spred pätnástich rokov vykonávané popri tomto zákone, samozrejme predpokladalo plynulý vývoj či už zamestnanosti v jednotlivých rezortoch a zložkách, ale predovšetkým nemohol nikdy počítať a nepočítal so zásahmi vlád, najmä do rozpočtov jednotlivých rezortov, ktoré sa asi najviac podpísali pod tým, že v pravidelných vlnách boli jednotlivé systémy viac či menej destabilizované.
Pamätám si situáciu, keď som nastupoval do svojho prvého funkčného obdobia ministra vnútra, kedy som na osobitnom účte sociálneho zabezpečenia policajtov a vojakov našiel stratu vo výške 450 miliónov starých slovenských korún, teda viac ako 15 miliónov eur a počas štyroch rokov sme sa snažili robiť také zmeny, ktoré by umožnili tento systém stabilizovať. To sa nám aj podarilo a vládu sme končili s prebytkom osobitného účtu miliarda 200 miliónov slovenských korún, alebo dnes 40 miliónov eur, čo malo predovšetkým garantovať určitý bezpečnostný vankúš, ktorý mal pri ďalšom náraste pomeru medzi dôchodcami a služobne zaradenými policajtami do momentu, kedy sa urobí takzvaný životný cyklus, ktorý je približne 25 rokov od roku 1998 na to, aby ten systém bol už definitívne samofinancovateľný a vlastne už akceptoval všetky zmeny, ktoré boli, aby prví policajti nastúpení prvý rok do služby v roku 98 priemerne odslúžili tých 25 rokov a mohli sa vlastne už dostať do takéhoto klasického systému ako som si dlho platil, tak vlastne mám v pláne aj dlho čerpať. Najmä posledné zásahy spôsobili, že systémy sa ocitli na krízovej a kritickej hranici a v zásade bez toho, aby sme urobili akúkoľvek úpravu, mohli sme tieto systémy ešte zhruba dva roky dotovať, ale v roku 2016 pre prípadnú novú vládu by sme pripravili celkový deficit už na úrovni 500 miliónov eur, čo už je suma presahujúca racionálnu akceptáciu zlého hospodárenia na osobitných účtoch. Preto bolo nevyhnutné, aby sme pristúpili k zmene a zachovali sme istotu, istotu pre všetkých tých, ktorí slúžia, že nielen, že budú môcť dokončiť svoj služobný pomer, ale budú môcť aj nasledujúcich ďalších dvadsať rokov využívať tento osobitný systém a osobitný systém, ktorý motivuje civilistov vstupovať do ozbrojených zborov všetkého druhu.
Najpodstatnejšie teda je vypočítať udržateľnosť tohto systému práve na úroveň zhruba 45 rokov, pretože ak zajtra vstúpi nový policajt, nový vojak, nový príslušník Slovenskej informačnej služby, nový colník, nový príslušník Národného bezpečnostného úradu do svojej služby, tak aby vedel priemerne odpracovať v tomto systéme 25 rokov až 30 a ďalších 20 rokov mohol v kľude tieto svoje dôchodky aj užívať. Čo je veľmi dôležité povedať je, že v mnohých krajinách, kde podcenili takéto úpravy došlo k razantným škrtom, kde, či už boli dôchodky znižované o tridsať až päťdesiat percent, kde bol systém úplne zrušený a tým v podstate úplne destabilizovaný systém s obrovským odchodom odborníkov alebo rôznymi inými zásahmi, ktoré boli veľmi tvrdé.
Opatrenia, ktoré sme my teraz predložili sú vlastne po dohode s odborovými organizáciami, so zástupcami, kde odbory nemajú, čo je armáda, to znamená napríklad zväzom vojakov a aj samozrejme vyslúžilcov (?), kde sa urobili také zmeny, ktoré dnes garantujú a som rád, že prvýkrát v histórii aj ministerstvo financií ako inštitúcia potvrdili udržateľnosť osobitných účtov jednotlivých ozbrojených zložiek práve na to obdobie 45 rokov, o ktorom hovorím, ktoré má garantovať to, že nielenže tieto štyri roky počas našej vlády môžu dostávať dôchodky, ale že garantujeme prvýkrát aj historicky dlhý cyklus, ktorý pri nastavení toho systému, ktorý dnes je bude fungovať dlhodobo. To je presne tá istota 45 rokov, ktoré chceme poskytnúť, pretože aj ten, čo dnes slúži čo i len deň, musí mať garantované, že bude v osobitnom účte dostatok prostriedkov na jeho vyplácanie dôchodku, keď budeme mať o tých 45 rokov šesťdesiat a viac rokov.
Z tohto dôvodu sa robí niekoľko úprav, ktoré nie sú vždy iba o čistých peniazoch, ale aj o motivácii pracovať čo najdlhšie v ozbrojených zboroch a preto takými tými najviditeľnejšími v druhom čítaní predpokladám, že môžme rozobrať dopodrobna jednotlivé úpravy, ale v tom prvom čítaní sa obmedzím iba na tie hlavné úpravy, ktoré spočívajú predovšetkým v predĺžení služobného minimálneho služobného veku z 15 na 25 rokov. Potom je to veľmi dôležité ustanovenie, ktoré hovorí predovšetkým a vysvetľuje prečo majú vojaci, policajti a ostatné ozbrojené zložky vyššie dôchodky ako v bežnom civilnom sektore. Je to predovšetkým preto, že aj dnes, ale od účinnosti tohto zákona zásadnejšie viac si budú prispievať na svoje vlastné dôchodky. Ak dnes zamestnanec v civilnom sektore si prispieva štyrmi percentami na svoj budúci dôchodok a jeho zamestnávateľ štrnástimi, tak vo vojenskom a ozbrojenom sektore to bude sedem percent na strane poistenca, čiže takmer dvakrát viac alebo o tri percentuálne body viac ako doteraz, čiže namiesto štyroch percent v civilnom sektore sedem percent v pracovnom a samozrejme zamestnávateľ bude platiť dvadsať percent, čo je takisto väčšie číslo, ktoré nám garantuje to, aby sme práve spojením všetkých opatrení, ktoré ďalej v zákone sú aj mnohé ďalšie garantovalo stabilizáciu na dlhé roky dopredu.
Verím, že sa k tomuto zákonu nebudeme musieť viacej vracať, pretože je to pravidelná téma, ktorá vždy otvorí problém stability, ale som veľmi rád, že po otvorenej diskusii, ktorá prebiehala od leta minulého roku sa podaril vytvoriť zároveň aj rekord v najmenšom počte odchodov do civilu z radov ozbrojených zborov, najmä v Policajnom zbore to viem samozrejme exaktne, kedy odišlo od marca roku 2012 najmenší počet policajtov za posledných 15 rokov. To je veľmi dobrým znakom nielen to, že rozumejú tej novele, pretože tá je všeobecne známa od leta, ale rozumejú predovšetkým nie krátkozrakej potrebe na posledné štyri roky alebo na štyri roky, ktoré sú pred nami, lebo to sa bez problémov dalo urobiť, aby sme vydotovali tie účty ešte do roku 2016 a nová vláda urob si s tým, čo chceš. Preto považujem túto reformu dôchodkového systému ozbrojených zborov za veľmi zásadnú a hlavne umožňuje prvýkrát od vzniku Slovenskej republiky poskytnúť udržateľný sociálny systém pre ozbrojené zbory, ktorý je takou nevyhnutnou súčasťou toho, aby pri tej službe, ktorú vykonávajú pre Slovenskú republiku ozbrojené zbory, ktorá je aj dostatočne dobre známa, mali možnosť byť po tomto náročnom povolaní aj adekvátne sociálne zabezpečení, nehovoriac o tom, že si samozrejme platia ďaleko viacej na svoj vlastne osobitný účet ako pracovníci v civilnom sektore.
Samozrejme tento zákon má aj zásadný dopad pre zníženie dotácie do osobitných účtov, ktoré do roku 2015 by mali predstavovať až 200 miliónov alebo 193, aby som bol presný, 193 miliónov eur, čo je samozrejme bezmála veľmi zásadná úspora, keď sa bavíme, že v čase krízy má štát predovšetkým sa snažiť získavať prostriedky zo svojho vlastného prostredia, aj táto novela nám vlastne dáva k dispozícii ušetrenie ďalších stoviek miliónov v najbližších rokoch. Takže verím že miliónov eur, čo je samozrejme bezmála veľmi zásadná úspora, keď sa bavíme, že v čase krízy má štát predovšetkým sa snažiť získavať prostriedky zo svojho vlastného prostredia. Aj táto novela nám vlastne dáva k dispozícii ušetrenie ďalších stoviek miliónov v najbližších rokoch.
Takže verím, že bude mať tento zákon všeobecnú podporu v tejto snemovni a vopred ďakujem za podporu. V druhom čítaní, samozrejme, môžeme tú diskusiu zásadnejšie rozšíriť.
Výber z Dôvodovej správy
1.Sociálne vplyvy
Návrh zákona sa negatívne prejaví v poklese reálneho príjmu policajtov a profesionálnych vojakov počas trvania služobného pomeru z dôvodu zvýšenia odvodu poistného na výsluhový dôchodok z doterajších 5 % na navrhovaných 7 %.
2.Vplyvy na informatizáciu spoločnosti
Návrh zákona má pozitívny vplyv, pretože poberateľovi dávky sociálneho zabezpečenia zakladá možnosť podávať elektronickou poštou doklady, ktoré je povinný zasielať útvaru sociálneho zabezpečenia.
4. Sociálne vplyvy predkladaného materiálu – vplyvy na hospodárenie obyvateľstva, sociálnu exklúziu, rovnosť príležitostí a rodovú rovnosť a na zamestnanosť
Minimálna doba trvania služobného pomeru pre nárok na výsluhový príspevok sa bude každý rok predlžovať o jeden rok z doterajších 5 rokov na 10 rokov (namiesto súčasných 5 rokov postupne po jednom roku na 6, 7, 8,…10 rokov); policajt a profesionálny vojak budú motivovaní dlhšie zotrvať v činnej službe a poberať služobný príjem. Sociálna situácia policajta a profesionálneho vojaka bude pri zotrvaní v služobnom pomere priaznivejšia, pretože výsluhový príspevok bude predstavovať maximálne 24 % služobného platu, pričom bude poskytovaný počas doby od 1 roka až do 3 rokov v závislosti od celkovej doby trvania služobného pomeru.
Navrhuje sa postupne zvýšiť minimálnu dobu trvania služobného pomeru potrebnú pre vznik nároku na výsluhový dôchodok z doterajších 15 rokov na 25 rokov s tým, že u policajtov a profesionálnych vojakov, ktorí do dňa účinnosti návrhu zákona splnili alebo splnia doterajšiu podmienku najmenej 15 rokov trvania služobného pomeru sa vzniknutý nárok zachováva. Pre policajtov a profesionálnych vojakov, ktorým doteraz nevznikol nárok na výsluhový dôchodok ku dňu nadobudnutia účinnosti novely zákona, sa bude doba trvania služobného pomeru pre vznik nároku na výsluhový dôchodok progresívne zvyšovať až na 25 rokov.
Mení sa mechanizmus valorizácie dôchodkov z výsluhového zabezpečenia. Výška valorizácie sa viaže na princíp zásluhovosti; princíp zásluhovosti sa prejaví u tých poberateľov výsluhového dôchodku, ktorí odslúžili viac ako 15 rokov, pretože za každý ďalší skončený rok trvania služobného pomeru sa tento koeficient zvyšuje o 2 (napríklad u policajta, u ktorého služobný pomer trval 19 rokov sa podiel pevnej sumy a čísla 30 prepočíta koeficientom 9).
V súvislosti so zvýšením poistného plateného policajtmi a profesionálnymi vojakmi na výsluhový dôchodok o 2 %, zo súčasných 5 % na 7 % vymeriavacieho základu, sa predpokladá zníženie príjmu u týchto skupín o 2 %.
– Rast alebo pokles príjmov/výdavkov na priemerného obyvateľa
– Rast alebo pokles príjmov/výdavkov za jednotlivé ovplyvnené skupiny domácností
– Celkový počet obyvateľstva/domácností ovplyvnených predkladaným materiálom
Vzhľadom na zmenu mechanizmu valorizácie dôchodkov z výsluhového zabezpečenia sa zvyšovanie bude približovať zvyšovaniu dôchodkových dávok v civilnej sfére. Základom pre mechanizmus valorizácie sa v modifikovanej podobe ustanovuje pevná suma zvýšenia dôchodkových dávok ustanovená vo všeobecných predpisoch o sociálnom poistení.
Pokiaľ ide o zvýšenie poistného plateného policajtmi a profesionálnymi vojakmi na výsluhový dôchodok, predpokladá sa zníženie príjmu týchto skupín. Za obdobie január až september roku 2012 predstavoval priemerný služobný plat policajta sumu 1.201,22,-€, po zaplatení odvodov bol jeho čistý služobný plat 890,58,-€, pri zvýšení poistného o 2 % by tento služobný plat predstavoval 871,12,-€ , čiže reálny príjem poklesne v priemere o 19,46,-€.
Poberateľ dávky má možnosť podávať elektronicky doklady, ktoré je povinný zasielať úradu sociálneho zabezpečenia.
Doložka zlučiteľnosti právneho predpisu s právom Európskej únie Vzhľadom na vnútroštátny charakter navrhovaného právneho predpisu je bezpredmetné vyjadrovať sa k bodom 4., 5. a 6. doložky zlučiteľnosti.
Plné znenie „§ 68“:
„§ 68“
(1) Výsluhové dôchodky, invalidné výsluhové dôchodky, vdovské výsluhové dôchodky, vdovecké výsluhové dôchodky a sirotské výsluhové dôchodky priznané a vyplácané do 30. júna príslušného kalendárneho roka sa zvyšujú od 1. júla príslušného kalendárneho roka v závislosti od pevnej sumy zvýšenia dôchodkových dávok ustanoveného vo všeobecných predpisoch o sociálnom poistení na tento kalendárny rok.
(2) Výsluhové dôchodky, invalidné výsluhové dôchodky, vdovské výsluhové dôchodky, vdovecké výsluhové dôchodky a sirotské výsluhové dôchodky priznané od 1. júla do 31. decembra príslušného kalendárneho roka sa zvyšujú odo dňa ich priznania v závislosti od pevnej sumy zvýšenia dôchodkových dávok ustanoveného vo všeobecných predpisoch o sociálnom poistení na tento kalendárny rok.
(3) Výsluhový dôchodok sa zvyšuje o pevnú sumu, ktorá sa zistí ako podiel pevnej sumy zvýšenia starobného dôchodku ustanoveného vo všeobecných predpisoch o sociálnom poistení a čísla 30 a takto zistená suma sa vynásobí ustanoveným koeficientom. Koeficient za 15 rokov trvania služobného pomeru sa ustanovuje číslom 1 a za každý ďalší skončený rok trvania služobného pomeru sa tento koeficient zvyšuje o 2. Do doby trvania služobného pomeru sa na účely zvýšenia výsluhového dôchodku nezapočítava doba výkonu služby zhodnotená zvýhodneným započítaním podľa § 59 a doba služobného pomeru zvýšená podľa § 123 ods. 2 písm. a) s tým, že ak doba trvania služobného pomeru bez započítania doby výkonu služby zhodnotenej zvýhodneným započítaním podľa § 59 je menej ako 15 rokov, ustanovený koeficient je číslo 1.
(4) Invalidný výsluhový dôchodok sa zvyšuje o pevnú sumu zvýšenia invalidného dôchodku priznaného z dôvodu poklesu schopnosti vykonávať zárobkovú činnosť o viac ako 70 % ustanoveného vo všeobecných predpisoch o sociálnom poistení na tento kalendárny rok.
(5) Vdovský výsluhový dôchodok a vdovecký výsluhový dôchodok sa zvyšuje o 60 % pevnej sumy zvýšenia starobného dôchodku ustanoveného vo všeobecných predpisoch o sociálnom poistení na tento kalendárny rok.
(6) Sirotský výsluhový dôchodok sa zvyšuje o 40 % pevnej sumy zvýšenia starobného dôchodku ustanoveného vo všeobecných predpisoch o sociálnom poistení na tento kalendárny rok.
(7) Výsluhové dôchodky priznané podľa predpisov účinných pred 1. júlom 2002, ktoré po zvýšení podľa odseku 3 v príslušnom kalendárnom roku nedosahujú sumu vo výške 1,7 násobku životného minima pre jednu plnoletú fyzickú osobu,29a) sa okrem zvýšenia podľa odseku 3 zvyšujú od 1. júla príslušného kalendárneho roka o 0,05 % za každý rok trvania služobného pomeru zhodnoteného na nárok na takýto výsluhový dôchodok a jeho výšku, okrem doby služby zhodnotenej zvýhodneným započítaním, a to až do času, kedy výška výsluhového dôchodku dosiahne priemernú výšku výsluhových dôchodkov vyplácaných k 31. decembru 2007.
(8) Invalidné výsluhové dôchodky priznané podľa predpisov účinných pred 1. júlom 2002, ktoré po zvýšení podľa odseku 4 v príslušnom kalendárnom roku nedosahujú sumu vo výške 1,7 násobku životného minima pre jednu plnoletú fyzickú osobu,29a) sa okrem zvýšenia podľa odseku 4 zvyšujú od 1. júla príslušného kalendárneho roka o 0,05 % za každý rok trvania služobného pomeru zhodnoteného na nárok na takýto invalidný výsluhový dôchodok a jeho výšku, okrem doby služby zhodnotenej zvýhodneným započítaním, a to až do času, kedy výška invalidného výsluhového dôchodku dosiahne priemernú výšku invalidných výsluhových dôchodkov vyplácaných k 31. decembru 2007.
(9) Vdovské výsluhové dôchodky priznané podľa predpisov účinných pred 1. júlom 2002, ktoré po zvýšení podľa odseku 5 v príslušnom kalendárnom roku nedosahujú sumu vo výške 60 % z 1,7 násobku životného minima pre jednu plnoletú fyzickú osobu,29a) sa okrem zvýšenia podľa odseku 5 zvyšujú od 1. júla príslušného kalendárneho roka o 0,05 % za každý rok trvania služobného pomeru zhodnoteného na nárok na výsluhový dôchodok alebo invalidný výsluhový dôchodok priznaný podľa predpisov účinných pred 1. júlom 2002 a jeho výšku, z ktorého bol vdovský výsluhový dôchodok vymeraný, okrem doby služby zhodnotenej zvýhodneným započítaním, a to až do času, kedy výška vdovského výsluhového dôchodku dosiahne priemernú výšku vdovských výsluhových dôchodkov vyplácaných k 31. decembru 2007.
(10) Vdovecké výsluhové dôchodky priznané podľa predpisov účinných pred 1. júlom 2002, ktoré po zvýšení podľa odseku 5 v príslušnom kalendárnom roku nedosahujú sumu vo výške 60 % z 1,7 násobku životného minima pre jednu plnoletú fyzickú osobu,29a) sa okrem zvýšenia podľa odseku 5 zvyšujú od 1. júla príslušného kalendárneho roka o 0,05 % za každý rok trvania služobného pomeru zhodnoteného na nárok na výsluhový dôchodok alebo invalidný výsluhový dôchodok priznaný podľa predpisov účinných pred 1 júlom 2002 a jeho výšku, z ktorého bol vdovecký výsluhový dôchodok vymeraný, okrem doby služby zhodnotenej zvýhodneným započítaním, a to až do času, kedy výška vdoveckého výsluhového dôchodku dosiahne priemernú výšku vdoveckých výsluhových dôchodkov vyplácaných k 31. decembru 2007.
(11) Sirotské výsluhové dôchodky priznané podľa predpisov účinných pred 1. júlom 2002, ktoré po zvýšení podľa odseku 6 v príslušnom kalendárnom roku nedosahujú sumu vo výške 40 % z 1,7 násobku životného minima pre jednu plnoletú fyzickú osobu,29a) sa okrem zvýšenia podľa odseku 6 zvyšujú od 1. júla príslušného kalendárneho roka o 0,05 % za každý rok trvania služobného pomeru zhodnoteného na nárok na výsluhový dôchodok alebo invalidný výsluhový dôchodok priznaný podľa predpisov účinných pred 1. júlom 2002 a jeho výšku, z ktorého bol sirotský dôchodok vymeraný, okrem doby služby zhodnotenej zvýhodneným započítaním, a to až do času, kedy výška sirotského výsluhového dôchodku dosiahne priemernú výšku sirotských výsluhových dôchodkov vyplácaných k 31. decembru 2007.
(12) Na zvýšenie výsluhového dôchodku, invalidného výsluhového dôchodku, vdovského výsluhového dôchodku, vdoveckého výsluhového dôchodku a sirotského výsluhového dôchodku podľa odsekov 3 až 6 je rozhodujúca mesačná suma tejto dávky vyplácaná ku dňu, od ktorého sa dávka zvyšuje.
(13) Na zvýšenie výsluhového dôchodku, invalidného výsluhového dôchodku, vdovského výsluhového dôchodku, vdoveckého výsluhového dôchodku a sirotského výsluhového dôchodku podľa odsekov 7 až 11 je rozhodujúca suma tejto dávky po zvýšení podľa odsekov 3 až 6.
(14) Vdovský výsluhový dôchodok, vdovecký výsluhový dôchodok a sirotský výsluhový dôchodok sa v príslušnom kalendárnom roku nezvyšuje, ak bol vymeraný z výsluhového dôchodku a invalidného výsluhového dôchodku zvýšeného v príslušnom kalendárnom roku.
(15) Zvýšenie výsluhového dôchodku, invalidného výsluhového dôchodku, vdovského výsluhového dôchodku, vdoveckého výsluhového dôchodku a sirotského výsluhového dôchodku sa zlučuje s tou dávkou, ku ktorej toto zvýšenie patrí.
(16) Od 1. júla 2018 sa výsluhové dôchodky, invalidné výsluhové dôchodky, vdovské výsluhové dôchodky, vdovecké výsluhové dôchodky a sirotské výsluhové dôchodky zvyšujú o percento zvýšenia dôchodkových dávok ustanoveného vo všeobecných predpisoch o sociálnom poistení na kalendárny rok, v ktorom sa tieto dôchodky z výsluhového zabezpečenia zvyšujú.
(17) Výsluhový dôchodok, invalidný výsluhový dôchodok, vdovský výsluhový dôchodok, vdovecký výsluhový dôchodok a sirotský výsluhový dôchodok, ktorý sa v príslušnom kalendárnom roku nevyplácal preto, že zanikol nárok na jeho výplatu, sa odo dňa opätovného vzniku nároku na jeho výplatu zvýši za každý kalendárny rok, v ktorom sa nevyplácal. Výsluhový dôchodok, invalidný výsluhový dôchodok, vdovský výsluhový dôchodok, vdovecký výsluhový dôchodok a sirotský výsluhový dôchodok sa zvýši v rovnakej výške ako sa zvyšovali tieto dávky v príslušnom kalendárnom roku.“.
Rubrika: Klub Bratislava | Počet komentárov: 78 »

References: čl. 7
 čl. 1
 súd 
 súd 
 § 196
 § 348
 § 349
 § 344
 § 342
 § 343
 § 326
 súd 
 čl.11
 čl.12
 čl.39
 § 59
 § 123
 § 59